Document ID: /roh_data/filtered/fineweb-2-filterrobots_roh.jsonl.gz/28376

En ils circuls dals speleologs svizzers è Jean-Claude Lalou ina capacitad. Dapi 60 onns explorescha el taunas e cuvels sutterrans e scriva cudeschs davart quels cuvels mistics e misterius. Gist per el sco tip iperactiv saja quest mund silenzius in ambient ideal per sa calmar e giudair las bellezzas dal grip e da la crappa, di sia dunna Myriam Mosimann Lalou. Jean-Claude Lalou ans lascha far part da questa fascinaziun, saja quai en in cuvel cun ses figl, en discussiun cun sia famiglia e cun ses ami e fotograf Rémy Wenger, u lura er durant in’expediziun cun speleologs pli giuvens en ina grotta en la Val de Travers.
In film realisà da Maya Chollet da RTS, adattà per rumantsch da René Spescha